༡༩༦༩ལོའི་ཟླ་༤ནས་༡༩༧༣ལོའི་ཟླ་༨བར་རྒྱ་ནག་དམར་ཤོག་ཚོགས་པའི་ཚོགས་ཆེན་དགུ་བ་ནས་བཅུ་བ་ཚུགས་པའི་དུས་རིམ་འདིའི་ནང༌།ཚོགས་ཆེན་དགུ་བའི་ཏང་གི་སྒྲིག་གཞིར་བློ་མཐུན་ལིན་པེའོ་ནི་བློ་མཐུན་མའོ་ཙེ་ཏུང་གི་སྙིང་ཉེ་བའི་འཐབ་གྲོགས་དང་ཤུལ་རྒྱུན་སྐྱོང་མཁན་ཡིན་ཞེས་གཏན་འབེབས་བྱས་པ་ནས།༡༩༧༡ལོར་མའོ་གསོད་རྩིས་ཀྱི་ལྐོག་འཆར་ཕྱི་གྱར་གྱིས་སྲོག་མགོ་མ་ཐོན་པ་དང༌།དེར་མཐུད།ཀྲོའུ་ཨིན་ལེ་ཡིས་གཙོ་སྐྱོང་འོག་ཆབ་སྲིད་དང་དཔལ་འབྱོར།ཕྱི་འབྲེལ་སོགས་གྲུབ་འབྲས་ཅུང་མངོན་སྐབས།ཅང་ཆིན་སོགས་ཀྱིས་ཀྲོའུ་ལ་སྐྱོན་འདོགས་བྱེད་ཤུགས་ཆེ་རུ་བཏང་བ་དང༌།མའོ་ཡང་ནག་མོའི་ཁ་དབང་དུ་སོང་སྟེ།གཡོན་ཐལ་གྱི་སྲིད་ཇུས་མུ་མཐུད་ལག་བསྟར་བྱས།